ᱯᱟᱨᱟᱫᱤᱯ

ᱯᱟᱨᱟᱫᱤᱯ ᱫᱚ ᱢᱤᱫᱴᱟᱹᱝ ᱢᱩᱬ ᱡᱟᱦᱟᱡᱽ ᱜᱷᱟᱴ ᱥᱚᱦᱚᱨ ᱟᱨ ᱥᱤᱧᱚᱛ ᱨᱮᱱᱟᱜ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱡᱚᱜᱚᱛᱥᱤᱝᱯᱩᱨ ᱡᱤᱞᱞᱟᱹ ᱨᱮ ᱢᱤᱫᱴᱟᱹᱝ ᱱᱚᱜᱚᱨ ᱯᱟᱞᱤᱠᱟ ᱠᱟᱱᱟ ᱾ ᱯᱟᱨᱟᱫᱤᱯ ᱱᱚᱜᱚᱨ ᱯᱟᱞᱤᱠᱟ ᱨᱮᱱᱟᱜ ᱛᱷᱟᱯᱚᱱ ᱫᱚ ᱒᱗ ᱥᱮᱯᱴᱮᱢᱵᱚᱨ ᱑᱙᱗᱙ ᱥᱟᱞ ᱨᱮ ᱮᱱᱮᱥᱤ ᱞᱮᱠᱟᱛᱮ ᱵᱮᱱᱟᱣ ᱟᱠᱟᱱᱟ ᱟᱨ ᱑᱒ ᱫᱤᱥᱮᱢᱵᱚᱨ ᱒᱐᱐᱒ ᱥᱟᱞ ᱨᱮ ᱱᱚᱜᱚᱨ ᱯᱟᱞᱤᱠᱟ ᱨᱮ ᱵᱚᱫᱚᱞ ᱮᱱᱟ ᱾ ᱯᱟᱨᱟᱫᱤᱯ ᱫᱚ (᱒᱑᱐ ᱑᱕ '᱕᱕-᱔᱔ "ᱮᱱ ᱘᱐᱖ ᱔᱐' ᱓᱔-᱖᱒" ᱤ) ᱥᱟᱢᱟᱝ ᱡᱟᱦᱟᱡᱽ ᱜᱷᱟᱴ ᱨᱮᱱᱟᱜ ᱢᱩᱬ ᱵᱟᱡᱟᱨ ᱟᱨ ᱵᱚᱞᱚᱱ ᱰᱟᱦᱟᱨ ᱠᱟᱱᱟ ᱾ ᱱᱚᱣᱟ ᱡᱮᱡᱟᱹᱛᱤᱭᱟᱹᱨᱤ ᱜᱩᱴ ᱨᱮᱱᱟᱜ ᱞᱟᱹᱜᱤᱫ ᱛᱮ ᱳᱰᱤᱥᱟ ᱨᱮᱱᱟᱜ ᱵᱚᱞᱚᱱ ᱫᱩᱣᱟᱹᱨ ᱵᱮᱱᱟᱣ ᱮᱱᱟ ᱾

ᱱᱟᱜᱟᱢ

ᱚᱛᱱᱚᱜ
ᱯᱟᱨᱟᱫᱤᱯ ᱫᱚ  ᱨᱮ ᱢᱮᱱᱟᱜᱼᱟ ᱾Falling Rain Genomics, Inc - Paradip ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱑ ᱢᱤᱴᱚᱨ (᱓.᱓ ᱯᱷᱤᱴ) ᱢᱮᱱᱟᱜᱼᱟ ᱾ ᱳᱰᱤᱥᱟ ᱨᱮ ᱢᱩᱬ ᱜᱟᱰᱟ ᱵᱮᱝᱜᱚᱞ ᱫᱚᱨᱭᱟ ᱨᱮ ᱢᱚᱦᱟᱱᱟᱫᱤ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮ ᱦᱟᱯᱟᱴᱤᱝ ᱢᱟᱬᱟᱝ ᱠᱷᱚᱱᱜᱮ ᱧᱩᱛᱩᱢᱟᱱ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱨᱮᱱᱟᱜ ᱱᱚᱣᱟ ᱴᱷᱟᱶ ᱨᱮ ᱦᱟᱯᱟᱴᱤᱝ ᱟᱠᱟᱱᱟ ᱾ ᱯᱟᱨᱟᱫᱤᱯ ᱫᱚ ᱠᱚᱴᱚᱠ ᱟᱨ ᱵᱷᱩᱵᱽᱱᱮᱥᱚᱨ ᱫᱚ ᱥᱚᱲᱚᱠ ᱰᱟᱦᱟᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱥᱟᱶᱛᱮ, ᱱᱚᱣᱟ ᱢᱤᱫᱴᱟᱹᱝ ᱞᱚᱜᱚᱱ ᱥᱮᱴᱮᱨᱟᱜ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱤᱫᱤ ᱛᱮ ᱪᱚᱸᱫᱤᱠᱷᱚᱞᱟ, ᱰᱤᱴᱟᱨᱤ ᱟᱨ ᱰᱚᱵᱽᱨᱤ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱠᱚᱴᱚᱠ ᱠᱷᱚᱱ ᱱᱚᱸᱰᱮᱱᱟᱜ ᱞᱟᱹᱜᱤᱫ ᱛᱮ ᱨᱮᱞᱣᱮ ᱡᱚᱲᱟᱣ ᱟᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱨᱮ ᱡᱚᱜᱚᱛᱥᱤᱝᱯᱩᱨ ᱥᱚᱦᱚᱨ ᱠᱷᱚᱱ ᱔᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧᱼᱟ ᱾ ᱟᱨ ᱠᱚᱴᱚᱠ ᱠᱷᱚᱱ ᱔᱐ ᱠᱤᱞᱚᱢᱤᱴᱚᱨ ᱟᱹᱰᱤ ᱥᱟᱺᱜᱤᱧ ᱯᱟᱨᱟᱫᱤᱯ ᱨᱮᱱᱟᱜ ᱡᱟᱦᱟᱡᱽ ᱜᱷᱟᱴ ᱞᱮᱠᱟᱛᱮ ᱵᱷᱮᱡᱟᱨ ᱵᱷᱮᱡᱟᱨ ᱡᱤᱱᱤᱥ ᱨᱮᱱᱟᱜ ᱢᱟᱞ ᱵᱟᱦᱨᱮ ᱵᱷᱮᱡᱟ ᱞᱟᱹᱜᱤᱫ (ᱮᱠᱥᱯᱚᱨᱴ) ᱟᱨ ᱵᱤᱫᱮᱥ ᱨᱮᱱᱟᱜ ᱢᱟᱞ ᱫᱤᱥᱚᱢ ᱨᱮ ᱟᱜᱩᱭ (ᱤᱢᱯᱚᱨᱴ) ᱦᱩᱭᱩᱜ ᱤᱫᱤ ᱛᱮ ᱥᱚᱲᱚᱠ ᱟᱨ ᱨᱮᱞᱣᱮ ᱵᱟᱱᱟᱨ ᱨᱮᱱᱟᱜ ᱞᱟᱹᱠᱛᱤ ᱵᱟᱲᱦᱟᱣ ᱟᱠᱟᱱᱟ ᱾

ᱦᱚᱭ ᱫᱟᱜ

ᱦᱮᱡ ᱥᱮᱱ

cricbuzz

ᱠᱟᱹᱣᱰᱤ ᱟᱹᱨᱤ
ᱯᱟᱨᱟᱫᱤᱯ ᱡᱟᱦᱟᱡᱽ ᱜᱷᱟᱴ
ᱯᱟᱨᱟᱫᱤᱯ ᱨᱮᱱᱟᱜ ᱡᱟᱦᱟᱡᱽ ᱜᱷᱟᱴ ᱫᱚ ᱳᱰᱤᱥᱟ ᱨᱮ ᱮᱛᱚᱦᱚᱵ ᱡᱟᱦᱟᱡᱽ ᱜᱷᱟᱴ ᱠᱟᱱᱟ, ᱟᱨ ᱥᱤᱧᱚᱛ ᱨᱮᱱᱟᱜ ᱥᱟᱢᱟᱝ ᱫᱚᱨᱭᱟ ᱫᱷᱟᱨᱮ ᱨᱮ ᱟᱹᱰᱤ ᱢᱟᱨᱟᱝ ᱜᱮᱭᱟ ᱾ ᱡᱟᱦᱟᱡᱽ ᱜᱷᱟᱴ ᱫᱚ ᱒᱐᱑᱗ᱼ᱒᱐᱑᱘ ᱥᱟᱞ ᱨᱮ ᱑᱐᱐ ᱢᱤᱞᱤᱭᱚᱱ ᱴᱚᱱ ᱠᱟᱨᱜᱚ ᱨᱮᱱᱟᱜ ᱪᱟᱪᱞᱟᱣ ᱟᱠᱟᱱᱟ ᱾ ᱛᱷᱟᱨᱢᱟᱞ ᱠᱚᱭᱞᱟ ᱟᱨ ᱢᱮᱬᱦᱮᱫ ᱚᱨᱮ ᱫᱚ ᱢᱩᱬ ᱡᱤᱱᱤᱥ ᱠᱟᱱᱟ ᱱᱚᱣᱟ ᱡᱟᱦᱟᱡᱽ ᱜᱷᱟᱴ ᱮ ᱯᱟᱨᱚᱢᱟ ᱾ ᱢᱤᱫ ᱞᱟᱴᱤᱴᱭᱩᱰ ᱒᱐° ᱕᱕.᱔᱔' ᱮᱱ ᱟᱨ ᱮ ᱞᱚᱝᱜᱤᱴᱭᱩᱰ ᱘᱖°᱓᱔.᱖᱒' ᱤ ᱴᱷᱮᱱ ᱵᱮᱝᱜᱚᱞ ᱫᱚᱨᱭᱟ ᱨᱮ ᱢᱮᱱᱟᱜ, ᱡᱟᱦᱟᱡᱽ ᱜᱷᱟᱴ ᱫᱚ ᱦᱚᱲ ᱵᱮᱱᱟᱣᱟᱜ ᱞᱮᱭᱜᱩᱱ ᱞᱮᱠᱟᱛᱮ ᱡᱟᱦᱟᱡᱽ ᱜᱷᱟᱴ ᱫᱷᱟᱨᱤᱡ ᱥᱮᱴᱮᱨᱟᱜ ᱡᱟᱦᱟᱡᱽ ᱥᱟᱶ ᱢᱤᱫᱴᱟᱹᱝ ᱠᱨᱤᱛᱨᱤᱢ ᱡᱟᱦᱟᱡᱽ ᱜᱷᱟᱴ ᱴᱷᱮᱱ ᱵᱮᱱᱟᱣ ᱟᱠᱟᱱᱟ ᱾ ᱳᱰᱤᱥᱟ ᱨᱤᱱᱤᱡ ᱟᱭᱟᱨ ᱥᱤᱨᱟᱹ ᱢᱚᱱᱛᱨᱤ ᱵᱤᱡᱩ ᱯᱚᱴᱱᱟᱭᱮᱠ, ᱢᱤᱫᱴᱟᱹᱝ ᱮᱵᱤᱮᱴᱚᱨ ᱟᱨ ᱢᱤᱫᱴᱟᱹᱝ ᱯᱷᱩᱨᱜᱟᱹᱨᱤᱭᱟᱹ ᱵᱤᱨ, ᱮ ᱡᱟᱦᱟᱡᱽ ᱜᱷᱟᱴ ᱫᱚ ᱛᱷᱟᱯᱚᱱ ᱠᱮᱫᱼᱟ ᱾

ᱦᱚᱲ ᱮᱞ
᱒᱐᱐᱑ ᱥᱟᱞ ᱨᱮᱱᱟᱜ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱒᱐᱐᱑ ᱫᱷᱟᱹᱵᱤᱡ, ᱯᱟᱨᱟᱫᱤᱯ ᱨᱮ ᱦᱚᱲ ᱮᱞ ᱫᱚ ᱗᱓,᱖᱓᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱫᱚ ᱕᱘% ᱦᱚᱲ ᱮᱞ ᱟᱨ ᱛᱤᱨᱞᱟᱹ ᱫᱚ ᱔᱒% ᱦᱚᱲ ᱮᱞ ᱢᱮᱱᱟᱜ ᱠᱚᱣᱟ ᱾ ᱯᱟᱨᱟᱫᱤᱯ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱗᱓% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱫᱚᱨ ᱕᱙.᱕% ᱠᱷᱚᱱ ᱰᱮᱦᱮᱨ ᱜᱮᱭᱟ : ᱠᱚᱲᱟ ᱟᱜ ᱥᱮᱪᱮᱫ ᱫᱚᱨ ᱫᱚ ᱗᱙% ᱢᱮᱱᱟᱜᱼᱟ, ᱟᱨ ᱛᱤᱨᱞᱟᱹ ᱭᱟᱜ ᱥᱮᱪᱮᱫ ᱫᱚᱨ ᱫᱚ ᱖᱕% ᱢᱮᱱᱟᱜᱼᱟ ᱾ ᱑᱒% ᱦᱚᱲ ᱮᱞ ᱫᱚ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱮᱨ ᱠᱚ ᱢᱮᱱᱟᱜ ᱠᱚᱣᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 Port of Paradip
 At Hannover, India’s big infrastructure idea: Special Economic Regions

ᱛᱷᱚᱠ:ᱡᱚᱜᱚᱛᱥᱤᱝᱯᱩᱨ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱛᱷᱚᱠ:ᱥᱤᱧᱚᱛ ᱨᱮ ᱡᱟᱦᱟᱡᱽ ᱜᱷᱟᱴ ᱥᱚᱦᱚᱨ ᱠᱚ